Covid-19-statistieke: Minder as 2 000 nuwe gevalle(Argieffoto: Unsplash) Suid-Afrika het in hierdie stadium 75 627 aktiewe Covid-19-gevalle landwyd en 1 931 nuwe gevalle is volgens die Nasionale Instituut vir Oordraagbare Siektes (Nios) aangemeld. Dit bring die algehele syfer op 3 581 359 te staan. Hiervan het 3 411 555 mense reeds herstel. Die positiwiteitskoers staan tans op 8,6%. Dit is ŉ daling van die vorige dag se koers wat op 9,2% gestaan het. Die sewedaggemiddeld staan nou op 9,6%, ook ŉ daling van die 9,9% van ŉ dag tevore. Die meeste nuwe gevalle is steeds in Gauteng (26%), gevolg deur die Wes-Kaap (20%), KwaZulu-Natal (19%), Mpumalanga (9%), Limpopo (8%), Noordwes (7%), die Oos-Kaap (5%), die Noord-Kaap (4%) en die Vrystaat (3%). Altesame 114 nuwe sterftes is bevestig, waarvan 17 binne die afgelope 24 tot 48 uur plaasgevind het. Nog 26 mense is met Covid-19 in hospitale opgeneem en in hierdie stadium het 6 595 mense in hospitale Covid-19 onder lede. Altesame 22 567 toetse vir Covid-19 is sedert ŉ dag tevore gedoen en net 5 120 dosisse van die entstof is Sondag toegedien.